Казанда Рәшит Ваһаповны искә алдылар (ФОТО)

	7 май – бөек татар җырчысы Рәшит Ваһаповның туган көне. Бу көнне аңа 105 яшь тулган булыр иде. 	 Әлеге уңайдан бер төркем татар зыялылары 7 майда Казан шәһәренең Яңа татар зиратына барып, Рәшит Ваһапов каберенә чәчәкләр салдылар. Җырчыны искә алу чарасын Р. Ваһапов исемендәге татар мәдәнияте фонды рәисе Рифат Фәттахов алып барды. Татарстанның халык шагыйре Ренат Харис, күренекле актриса Гөлсем Исәнгулова, Татарстанның халык артисты Рамил Курамшин, Габдулла Кариев исемендәге театр актеры Фәнис Кәлимуллин һәм башкалар Рәшит Ваһаповның татар мәдәниятендәге урынын ассызыкладылар, җырчының мирасын өйрәнү, исемен мәңгеләштерү чаралары турында сөйләделәр. Әнвәр хәзрәт Ибраһимов исә җырчы рухына дога кылды. Шул ук көнне Г. Кариев театрында Р. Харис пьесасы буенча куелган “Умырзая” спектакле булды. Әлеге әсәр дә Р. Ваһаповка багышлана. Бөек җырчының  105 еллыгына багышланган чараларның чираттагысы – Р.Ваһапов исемендәге халыкара татар җыры фестиваленең гала-концерты. Ул 15 майда С.Сәйдәшев исемендәге Зур концерт залында үтәчәк.  1  2  3  4  5  6  7  8  

Рәшит Ваһапов фестивале

	№   | 07.05.2013	


